Kerrostaloja Pupuhuhdantiellä.
**Pupuhuhta** on asuinalue Kangasvuoren kaupunginosassa Jyväskylässä. Se kuuluu Huhtasuon suuralueeseen. Pupuhuhdasta Jyväskylän keskustaan on matkaa noin neljä kilometriä.

Pupuhuhdan asuinalue rakennettiin pääosin 1970-luvulla. Alueelta löytyy kerrostaloja ja muutamia rivitaloja.

Pupuhuhta on väestöltään yksi Jyväskylän monikulttuurisimmista asuinalueista. Alueen väkiluku oli 2 731 joulukuussa 2020.

Historiaa
---------

1960- ja 1970-lukujen muuttoliikkeen aikana oli nopea tarve saada lisää asuntoja, minkä vuoksi Pupuhuhdan asuinalue rakennettiin kiireellä monen muun lähiön tavoin. Pupuhuhta kaavoitettiin 1970-luvun puolivälissä, ja alueen kerrostalovaltaisesta rakennuskannasta suurin osa valmistui vuosien 1974–1979 aikana. Viereiselle Huhtasuon alueelle vuosikymmenen lopulla rakennettu Huhtakeskus suunniteltiin olemaan myös pupuhuhtalaisten lähipalvelukeskittymä.

Sittemmin purettu Pupuhuhdan koulu vuonna 2013.Pupuhuhtaan valmistui ala-aste vuonna 1982. Alueella toimi myös päiväkoti. Pupuhuhdan koulu joutui lakkautusuhan alle syksyllä 2013 ja lopulta lakkautettiin kesäkuussa 2019. Päiväkodin ja koulun toiminta siirtyi saman vuoden elokuussa käyttöön otetun Kangasvuoren päiväkoti-koulun tiloihin ja osittain myös Huhtasuon yhtenäiskouluun.

Vuonna 2012 paikallisia kunnan vuokra-asuntoja alettiin myymään yksityisille yhtiöille.

Palveluja
---------

Liikerakennus, jossa toimii paikallisia palveluja
Pupuhuhdassa toimii nykyisin muun muassa pizzeria, keilahalli, pub-ravintola Meidän Kyläbaari ja vanhusten hoitokoti.

Pupuhuhdassa sijaitsee myös Pupuhuhdanpuisto, jossa on leikki- ja kuntoiluvälineitä ja kenttä. Se avattiin vuonna 2019, ja toimintapuisto korvasi aiemman 1980-luvulla rakennetun perhepuiston.

Pupuhuhdan maine
----------------

Lähes koko muun Huhtasuon suuralueen tavoin Pupuhuhta on pitkään kärsinyt huonosta maineesta ja saanut negatiivista huomiota mediassa; esimerkiksi vuonna 2013 Iltalehti listasi Pupuhuhdan Suomen "väkivaltaisimpien lähiöiden" joukkoon. Tilastollisesti vuosina 2000–2019 Pupuhuhta-Kangasvuori-alueella tehtiin 26 henkirikosta tai sen yritystä, eli enemmän kuin missään muussa Jyväskylän osassa. Pupuhuhdassa on ilmennyt myös paljon työttömyyttä. Vuonna 2015 alueen työttömyysasteeksi mitattiin noin 30 %, mutta esimerkiksi vuonna 1995 Pupuhuhdan työttömyysaste oli 40 %, joten se on kuitenkin laskenut huomattavasti. Lisäksi Pupuhuhdan rakentamista korkean ja eristävän mäen päälle on pidetty epäonnistuneena ja huonosti suunniteltuna päätöksenä, joka on lisännyt asukkaiden epäviihtyisyyttä.

Aluetta ja sen asukkaiden hyvinvointia on pyritty kehittämään erilaisilla hankkeilla. 2000- ja 2010-luvuilla paikallisille tehdyissä haastatteluissa Huhtasuon suuralueen mainetta on pidetty liioiteltuna ja alueen on sanottu rauhoittuneen vuosien aikana.

Lähteet
-------

1. 1 2  Jyväskylän karttapalvelu *kartta.jkl.fi*. Viitattu 17.7.2023.
2. 1 2 3  Pudas, Mari: Henkirikoksia ja ammuskeluja – Mikä riivaa Pupuhuhtaa? *Iltalehti*.  13.1.2011. Viitattu 11.7.2017.
3. 1 2 3 4 5  Tammivaara, Mari (1997): Pupuhuhdan lähiö 9 - 11-vuotiaiden lasten silmin : kokemuksia ja kehittämisehdotuksia. Pro gradu -tutkielma. Jyväskylän yliopisto, psykologian laitos.
4. ↑  Jyväskylän karttapalvelu: Rakennustiedot.
5. 1 2 3 4  Jyväskylän Pupuhuhta uudessa valossa Humanistinen ammattikorkeakoulu Humak.  Arkistoitu 31.3.2016. Viitattu 7.1.2021.
6. ↑  Jyväskylän väestö pienalueittain. Jyväskylän kaupunki. Viitattu 1.1.2022.
7. 1 2 3 4 5  Marja Kokko: *Jyväskylän kaupungin historia 1965-2008*. Osittain korj. 2. p. Jyväskylän kaupunki, 2012. Verkkoversio.
8. ↑  Huhtasuon historiaa (1970-luku): Huhtakeskus *geocaching.com*. Viitattu 30.12.2017. (englanniksi)
9. ↑  *Aikamatka Huhtasuon historiaan*. Huhtasuolainen 4/2022, s. 4–5. Verkkolehti.
10. ↑  Muurinen, Christian: Pupuhuhdan koulu sulki ovensa *huhtasuo.fi*.  2019. Viitattu 11.6.2019.
11. ↑  Hakkarainen, Minna: Yhteiset tilat tukevat lapsia kasvun ja opin polulla Kangasvuoressa. *Jyväskylä*, 14. elokuuta 2019.
12. ↑  Kangasvuoren päiväkoti - koulu *peda.net*. Viitattu 23.7.2023.
13. 1 2  Karjalainen, Jonna: Tutustuimme hurjamaineiseen lähiöön Keski-Suomessa: Työttömyyttä, päihteitä, astaloita – ja todella tyytyväisiä asukkaita *Yle Uutiset*.  11.9.2018. Viitattu 11.9.2018.
14. ↑  Pupuhuhtaan avattiin uusi baari – omistaja kyllästyi bussikuskin ammattiin *Keskisuomalainen*.  24.3.2022. Viitattu 17.7.2023.
15. ↑  Pupuhuhdan toimintapuiston avajaiset *Keskisuomalainen*.  31.10.2019. Viitattu 17.7.2023.
16. ↑  Pupuhuhdan perhepuistossa vuosijuhla *Yle Uutiset*.  28.5.2001. Viitattu 17.7.2023.
17. 1 2  Seppänen, Mika: Jyväskylä-ilmiö 2/6: Saakohan täällä turpaansa? *Keskisuomalainen*.  12.10.2006. Viitattu 7.8.2017.
18. 1 2  Puhtoinen lähiöni *Torikokous*.  3.9.2014. Viitattu 7.8.2017.
19. ↑  Yllättävä käänne Jyväskylän laukkusurmassa *Uusi Suomi*.  18.3.2011. Viitattu 7.8.2017.
20. ↑  Jyväskylän ampumadraama: 4 vangittu, motiiviin vahvistusta *Uusi Suomi*.  9.1.2009. Viitattu 7.8.2017.
21. ↑  Siwa ryöstettiin Jyväskylän Pupuhuhdassa *Yle Uutiset*.  21.1.2013. Viitattu 7.8.2017.
22. ↑  IL selvitti: Nämä ovat väkivaltaisimmat lähiöt *iltalehti.fi*. Viitattu 14.9.2017.
23. ↑  Henkirikokset rajussa kasvussa tänä keväänä, poliisi: "Ei ole kontrollia, minne veitsen isku päätyy" – katso kartalta 2000-luvun Suomen väkivaltaisimmat paikat *Yle Uutiset*.  17.6.2020. Viitattu 17.7.2023.
24. ↑  Päivänen, Jani (2009): *Ostari 2.0 - Huhtakeskuksen kehittämisanalyysi*. Jyväskylän kaupunki, yhdyskuntapalvelut. PDF-tiedosto.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pupuhuhta**.
* Huhtasuon ja sen lähialueiden uutisia